wickkiey/tamil-wikipedia-chunked huggingface dataset:
# கழுதை வால் செடி

**கழுதை வால்** அல்லது **பர்ரோவின் வால்** (*donkey tail* or *burro's tail* என்பது தெற்கு மெக்சிக்கோவை பூர்வீகமாகக் கொண்ட கிராசுலேசியே குடும்பத்தைச் சேர்ந்த ஒரு பூக்கும் தாவர இனமாகும். இது ஒரு பல்லாண்டுத் தாவரமாகும். இது சதைப்பற்றுள்ள 60 செ.மீ (24 அங்குலம்) நீளம்வைரை தொங்குகிற தண்டுகளை கொண்டிருக்கும். அதில் சதைப்பற்றுள்ள நீல-பச்சை நிற இலைகளைக் கொண்டிருக்கும். இந்தச் செடியில் கோடையில் இளஞ்சிவப்பு முதல் சிவப்பு நிற மலர்கள் பூக்கும். கழுதை வால் தாவரமானது, கிழக்கு மெக்சிகோவில் மத்திய வெராக்ரூசி மாநிலத்தில் உள்ள தெனாம்பா மாவட்டத்தில் உள்ள இரண்டு பள்ளத்தாக்குகளிலும் மற்றும் வெப்பமண்டல இலையுதிர் காடு மண்டலத்தில் உள்ள எரிமலைப் பாறைகளின் செங்குத்து பாறைகளிலும் காடுகளாகக் காணப்படுகின்றது. இதன் பரவலுக்கு ஏற்றதாக இல்லாத புவியியல் காரணமாக, இது ஒரு நுண் அகணிய இனமாக கருதப்பட வேண்டும்.
# கழுதை வால் செடி

## வளர்ப்பு

குறைந்தபட்ச வெப்பநிலை வரை உள்ள மிதவெப்பமண்டலப் பகுதிகளில் இது பெரும்பாலும் வீட்டுத் தாவரமாக தொங்கவிடப்பட்ட சாடிகளில் வளர்க்கப்படுகிறது. அதிலிருந்து அதன் இலைகளுடன் கூடிய தண்டுகள் செங்குத்தாக தொங்கும்.  
இந்த தாவரம் ராயல் ஹார்டிகல்ச்சர் சொசைட்டியின் கார்டன் மெரிட் விருதைப் பெற்றுள்ளது.  
*கழுதை வால்* வெளியில் அல்லது வீட்டிற்குள் நன்றாக வளரும். மிக அதிகப்படியான வெளிச்சம் இருக்கலாம் ஆனால் அதிக வெப்பத்தை தாங்காது. வலுவான வளர்ச்சிக்காகவும், இலைகளின் நிறத்தை அதிகரிக்கவும் முழு சூரிய ஒளியில் தாவரம் நன்கு வளர்க்கப்படுகிறது. இதற்கு ஆண்டு முழுவதும் குளிர்காலத்தைத் தவிர மிதமாக நீர் ஊற்றவேண்டியது அவசியம். அதிகப்படியான நீரும் குறுகிய காலத்தில் தாவரத்தை சேதப்படுத்தும்.  
இத்தாவரத்தின் தண்டுகள் ஒளி அதிகம் கிடைக்கும் திசையை நோக்கி வளரும். அதாவது வடக்கு அரைக்கோளத்தில், தெற்கில் அதிகமாக ஒளி வருவதால் அதை நோக்கியும், தெற்கு அரைக்கோளத்தில் வடக்கு நோக்கியும் பரவி வளரும்.  
இந்தத்தாவரம் பொதுவாக தண்டு அல்லது இலையை வெட்டி எடுத்து அதன் மூலம் இனப்பெருக்கம் செய்யப்படுகின்றது. இதன் இலைகளை தாங்கியுள்ள இணைப்புகள் மிகவும் மென்மையானவை. இவற்றைக் கையாளும் போது இலைகள், தண்டுகள் போன்றவை உடைந்துவிடும் வாய்ப்பு அதிகம். இலைகள் பல நாட்கள் உயிருடன் இருக்கும் சில நாட்களுக்குப் பிறகு தோதான ஈரப்பதத்தம் இருந்தால் வேர்கள் தோன்றும். அந்த இலைகளிலிருந்து செடி உருவாகும்.  
இந்த தாவரத்தின் இலைகளிலும், தண்டுகளில் தெளிவாக தெரியும் மெழுகு அடுக்கைக் கொண்டுள்ளது.
# அர்பல்லப் கண்காட்சி

**சிறீ பாபா அர்பல்லப் சங்கீத் சம்மேளன்** (*Shree Baba Harballabh Sangeet Sammelan***)** என்பது இந்தியப் பாரம்பரிய இசைத் திருவிழா ஆகும். இது ஒவ்வொரு ஆண்டும் திசம்பர் மாதம் கடைசி வாரத்தில் ஜலந்தர் நகரில் நடைபெறுகிறது.  
1875ஆம் ஆண்டு முதன்முதலில் ஜலந்தரில் உள்ள *சித் பீத் சிறீ தேவி தலாப் மந்தீரில்* நடைபெறும் இந்த விழா, வட இந்தியா இந்துஸ்தானி இசைத் துறவியாகக் கருதப்படும் பாபா அர்பல்லப் பெயரால் அழைக்கப்படுகிறது.  
மூன்று நாட்கள் நடைபெறும் இவ்விழாவில் ஒவ்வொரு ஆண்டும் 15-20 கலைஞர்கள் கலந்து கொள்கின்றனர். இந்தியா மற்றும் பாக்கித்தானைச் சேர்ந்த இந்துஸ்தானிய இசையின் முக்கிய கலைஞர்கள் திருவிழாவில் ஒரு முறையேனும் கலந்துள்ளனர். இதனால் இந்தியா மற்றும் பிற நாடுகளிலிருந்து ஆயிரக்கணக்கான இசை ஆர்வலர்களை ஈர்க்கிறது.  
இந்நிகழ்ச்சியில் பங்கேற்அ நுழைவுக் கட்டணம் வசூலிக்கப்படுவல்லை. விழாவை ஏற்பாடு செய்வதற்கான பணம் பொது மற்றும் தனியாரிடமிருது நன்கொடைகள் மற்றும் மானியமாகப் பெறப்படுகிறது.
# அர்பல்லப் கண்காட்சி

## சிறீரீ பாபா அர்வல்லப் இசைப் போட்டி

இந்துஸ்தானி பாரம்பரிய இசைத் துறையில் சிறந்து விளங்கும் இளைஞர்களைப் பாராட்டவும், அவர்களின் திறமைகளை மேம்படுத்தவும் ஊக்குவிக்கவும், பங்கேற்பாளரிகளிடமுள்ள சிறந்ததை வெளிக்கொணரவும், ஆண்டுதோறும் சங்கீத சம்மேளனத்திற்கு முன்னதாக 3 நாட்களுக்கு இந்துஸ்தானி இசையில் போட்டியை மகாசபை நடத்துகிறது.  
இந்தப் போட்டி மூன்று பிரிவுகளில் நடைபெறுகின்றது. இவை: பாடுதல், வாத்தியம் (தாளம் அல்லாதது) மற்றும் தாள இசைக்கருவி இசைத்தல் (தாளம்). ஒவ்வொரு பிரிவிலும் இரண்டு வயது பிரிவுகள் உள்ளனர். இளையோர் (*யுவா வர்க்* - 13 முதல் 19 வயது வரை) மற்றும் மூத்தவர்கள் (*வரிஷ்த் வர்க்* - 19 முதல் 25 வரை. ஆண்டுகள்). ஒவ்வொரு பிரிவிலும் முதலாவது, இரண்டாவது மற்றும் மூன்றாவது என மூன்று பரிசுகள் வழங்கப்படுகிறது.  
மூத்த வயதுப் பிரிவைச் சேர்ந்த வெற்றியாளர்கள், அடுத்த இசைநிகழ்ச்சியின் போது 'நிகழ்ச்சிக் கலைஞர்களாக' கலந்துகொள்ள வாய்ப்பு வழங்கப்படுகிறது.
# அர்பல்லப் கண்காட்சி

## சிறீ பாபா அர்பல்லப் சங்கீத உற்சவம்

வசந்த உற்சவம், மல்ஹர் உற்சவம் மற்றும் கேமந்த் உற்சவம் ஆகியவை ஒவ்வொரு ஆண்டும் பிப்ரவரி, ஆகத்து மற்றும் அக்டோபர் மாதங்களில் ஏற்பாடு செய்யப்படுகின்றன. இந்த உத்சவம் நிகழ்ச்சிகளின் போது மாலை வேளையில் 4-5 மணி நேர இசை நிகழ்ச்சிகள் இரண்டு அல்லது மூன்று கலைஞர்களைக் கொண்டு நடத்தப்படுகிறது.  
உற்சவங்களின் போது, இந்துஸ்தானி பாரம்பரிய இசைத் துறையில் வளரும் கலைஞர்களுக்கு இசை வாய்ப்புகளை வழங்க முன்னுரிமை வழங்கப்படுகிறது.
# நண்பகல் நேரத்து மயக்கம்

**நண்பகல் நேரத்து மயக்கம்** (*Nanpakal Nerathu Mayakkam*, அதிகாரப்பூர்வமாக ஆங்கிலத்தில் *Like An Afternoon Dream* ) என்பது 2023 ஆம் ஆண்டு வெளியான இந்திய மலையாளம் - தமிழ் இருமொழி நாடகத் திரைப்படம் ஆகும். பெல்லிசேரியின் கதைக்கு எஸ். ஹரீஷ் திரைக்கதை அமைக்க லிஜோ ஜோஸ் பெல்லிசேரி இயக்கியுள்ளார். இதனை மம்மூட்டி மற்றும் பெல்லிசேரி இணைந்து தயாரித்துள்ளனர். இப்படத்தில் மம்முட்டி, ரம்யா சுவி, ரம்யா பாண்டியன், அசோகன் ஆகியோர் நடித்துள்ளனர். இப்படத்தின் கதை தூக்கமின்மை, ஆன்மீகம், கனவுருப்புனைவு ஆகிய இழைகளைக் கொண்டது.  
*நண்பகல் நேரத்து மயக்கம் திரைப்படம்* 19 சனவரி 2023 அன்று திரையரங்கில் வெளியாகி விமர்சன ரீதியான பாராட்டுகளைப் பெற்றது. இயக்கம், எழுத்து, நடிகர்களின் நடிப்பு (குறிப்பாக மம்முட்டி) ஆகியவற்றிற்கு பாராட்டுகள் கிடைத்தன.
# நண்பகல் நேரத்து மயக்கம்

## கதை

கேரளத்திலிருந்து தமிழ்நாட்டின் வேளாங்கண்ணிக்கு சக மலையாளி சுற்றுலாப் பயணிகளுடன் ஜேம்ஸ் தன் குடும்பத்திடன் பயணம் மேற்கொள்கிறார். பயணம் முடித்து மூடுந்தில் கேரளத்துக்குத் திரும்பிக் கொண்டிருக்கின்றனர். சுற்றுலாப் பயணிகள் உறக்கத்தில் இருக்கும் போது ஜேம்ஸ் தமிழ்நாட்டின் ஒரு கிராமத்தில் மூடுந்தை நிறுத்துகிறார். பின்னர் ஜேம்ஸ் அருகிலுள்ள ஒரு வீட்டிற்குள் நுழைகிறார். பின்னர் அந்த வீட்டில் வசிக்கும் குடும்பத்தின் உறுப்பினராக சுந்தரம் என்ற பெயரில் செயல்படத் தொடங்குகிறார். மலையாளியான ஜேம்ஸ் சுந்தரம் என்ற ஒரு தமிழன் போல நடந்து கொள்கிறார். மேலும் அந்த பகுதியில் உள்ளவர் போல தமிழில் பேசுகிறார். இது அவருடன் பயணம் செய்தவர்களை மட்டுமல்லாமல், உள்ளூர் கிராம மக்களையும் குழப்புகிறது. இரண்டு வருடங்களுக்கு முன் காணாமல் போன சுந்தரத்தின் குணம், பாவனை, மொழி ஆகியவற்றை அவர் பிரதிபளிப்பதை இறுதியில் மக்கள் உணர்கின்றனர். சுந்தரத்துகு மட்டுமே தெரிந்திருந்த கிராம மக்கள் பற்றிய சில விசயங்கள் ஜேம்சுக்கு தெரிந்துள்ளது. ஊரில் கட்டப்படாமல் இருந்த கோயில் கட்டப்பட்டிருப்பது போன்ற திடீர் மாற்றங்களைப் பார்த்து ஜேம்ஸ்/சுந்தரம் குழப்பமடைகிறார். ஜேம்சின் குடும்பத்தினரும் நண்பர்களும் அவரை கேரளாத்திற்கு அழைத்துச் செல்வதற்கும் அவருக்கு மனநல சிகிச்சை அளிக்க வேண்டும் என்று திட்டமிடுகிறார்கள். ஆனால் தூங்கி எழுந்த பிறகு, ஜேம்ஸ் தனது உண்மையான அடையாளத்தை மீண்டும் பெறுகிறார். மேலும் அவர்களுடன் வீடு திரும்ப விருப்பத்துடன் புறப்படுகிறார். இறுதியில், சுந்தரத்தின் கதாபாத்திரம் கனவா அல்லது நனவா? என்ற குழப்பம் உண்டாகிறது.
# நண்பகல் நேரத்து மயக்கம்

## நடிகர்கள்

- மம்மூட்டி ஜேம்ஸ்/சுந்தரமாக
- ரம்யா சுவி ஜேம்ஸின் மனைவி சாலியாக
- அசோகன் சுற்றுலா பயணிகளில் ஒருவராக
- ரம்யா பாண்டியன் பூவள்ளியாக
- விபின் அட்லி நர்ஸ் பென்னியாக
- அஸ்வந்த் அசோக்குமார்
- ராஜேஷ் சர்மா மூடுந்து ஓட்டுநராக
- டி. சுரேஷ் பாபு ஜேம்ஸின் மாமனாராக
- கிரீஷ் பெரிஞ்சீரி
- தென்னவன்
- பாலன் பரக்கல் ஜோனியாக
- பூ ராமு பூவள்ளியின் மாமனாராக
- நமோநாராயணன் சுந்தரத்தின் சகோதரனாக
- ராமச்சந்திரன் துரைராஜ்
- தாமஸ் பணிக்கர்
- மனோரஞ்சன் ஜோசாக
# நண்பகல் நேரத்து மயக்கம்

## தயாரிப்பு

2021, நவம்பர், 7 அன்று, லிஜோ ஜோஸ் பெல்லிசேரி படத்தின் தலைப்பை சமூக ஊடகங்கள் மூலம் அதிகாரப்பூர்வமாக அறிவித்தார். மம்மூட்டி மற்றும் லிஜோ ஜோஸ் பெல்லிசேரி முதன்முறையாக இணைந்துள்ள *படம் நண்பகல் நேரத்து மயக்கம்*. இந்தப் படத்தை மம்மூட்டி கம்பனி என்ற புதிய தயாரிப்பு நிறுவனத்தின் பதாகையில் மம்மூட்டியே தயாரித்துள்ளார்.  
2021 நவம்பர் 7 அன்று, தமிழ்நாட்டின் பழனிக்கு அருகிலுள்ள மஞ்சநாயக்கன்பட்டி என்ற கிராமத்தில் முதன்மை படப்பிடிப்பு நடந்தது. படப்பிடிப்பு 2021 திசம்பர் 7 அன்று முடிவடைந்தது
# நண்பகல் நேரத்து மயக்கம்

## வெளியீடு

இந்த திரைப்படம் 2022 டிசம்பர் 12
# நண்பகல் நேரத்து மயக்கம்

## வெளியீடு

### வீட்டு ஊடகம்

படத்தின் இணைய ஒளிபரப்பு உரிமை நெற்ஃபிளிக்சுக்கு விற்கப்பட்டது. இது 2023 பெப்ரவரி 23 அன்று வெளியிடப்பட்டது
# நண்பகல் நேரத்து மயக்கம்

## பாராட்டுகள்

| 2022 | கேரள சர்வதேச திரைப்பட விழா | சில்வர் கிரோ பீசண்ட் விருது *(ராஜத சகோரம்)* | *நண்பகல் நேரத்து மயக்கம்* - லிஜோ ஜோஸ் பெல்லிசேரி | } |
| --- | --- | --- | --- | --- |
# பிவிசாகு

**பிவிசாகு** என்பது, அசாம் மாநிலத்தில் வாழும் பழங்குடியினரான போடோ மக்களிடையே மிகவும் பிரபலமான பருவகால திருவிழாக்களில் ஒன்றாகும். இது ஆண்டுதோறும் ஏப்ரல் 14 ஆம் தேதி தொடங்கி ஒரு வாரம் வரை கொண்டாடப்படும். இதே திருவிழா பஞ்சாபில் **பைசாக்** என்றும், பிற அசாமிய பழங்குடி மக்களால் **பிஹு** என்றும் கொண்டாடப்படுகிறது , ஆனால் போடோக்கள் இந்த பிரபலமான திருவிழாவை **பிவிசாகு** (புத்தாண்டின் ஆரம்பம்) என்று அழைக்கிறார்கள். ஏனெனில் பிவிசாகு என்பது ஒரு போரோ வார்த்தையாகும், இது ***பிவிசா*** என்ற வார்த்தைக்கு *ஆண்டு* அல்லது *வயது* என்றும்,***அகு*** என்ற வார்த்தைக்கு *ஆரம்பம்* அல்லது *தொடக்கம்* என்பது அர்த்தமாகும். பிற விழாக்களில் இருந்து போரோ சமூகத்தின் பிவிசாகுவை தனித்துவமாக்குவது அது கொண்டாடப்படும் விதம் தான்.
# பிவிசாகு

## பிவிசாகுவின் தனித்துவம்

பிவிசாகு பண்டிகைகளின் சிறப்பியல்புகளை பின்வருமாறு வகைப்படுத்தலாம்:  
- **குவ்கா-குவ்வி ஜனாய் -** பதின்மூன்று வகையான உள்நாட்டு மூலிகைகள் மற்றும் உண்ணக்கூடிய தாவரங்களின் கலவையில் இறைச்சி சேர்த்து புளிப்பு-கசப்பான உணவை சங்கராந்தி அல்லது புத்தாண்டு நாளுக்கு முந்தைய நாள் உண்ணும் சடங்கு. பழைய ஆண்டை வழியனுப்பும் முறை என கூறலாம்
- **மவ்ஸௌ துக்வினாய்** - தங்கள் விவாயத்திற்கு உதவி செய்யும் கால்நடைகளை சுத்தப்படுத்தி, குளிப்பாட்டி, அழகு படுத்துதல். கால்நடைகளுக்கு நன்றி கூறும் நாள்
- ஆண் மற்றும் பெண் கடவுளர்களுக்கு படையலிட்டு வழிபடுதல்
- முன்னோர்களையும் குடும்ப பெரியவர்களையும், குலதெய்வத்தையும் வழிபடுதல், **ஜவ் பித்வி** எனப்படும் நாட்டுப்புற அரிசி சாராயம் இவர்களுக்காக சிறப்பாக தயாரிக்கப்பட்டு படைக்கப்படுகிறது
- புதிய ஆண்டின் தொடக்கத்தில் அரிசி, பன்றி இறைச்சி, மீன் மற்றும் சிவப்பு எறும்பு முட்டைகள் கொண்ட ஆடம்பரமான விருந்துகள் சமைக்கப்பட்டு ஆட்டம் பாட்டம் என கொண்டாட்டமாக புதிய ஆண்டை வரவேற்பது.  
பிவிசாகு, கச்சாரி பழங்குடிகளால் விவரிக்கப்பட்டபடி ஏழு நாட்களாக கொண்டாடப்படுகிறது. ஒவ்வொரு நாளும் ஒவ்வொரு காரணங்களுக்காக கொண்டாடப்படுகிறது.
- முதல் நாள் - பதின்மூன்று வகையான உள்நாட்டு மூலிகைகள் மற்றும் உண்ணக்கூடிய தாவரங்களின் கலவையில் இறைச்சி சேர்த்து புளிப்பு-கசப்பான உணவை சங்கராந்தி அல்லது புத்தாண்டு நாளுக்கு முந்தைய நாள் உண்ணும் சடங்கு மற்றும் மாடுகளை சிறப்பாக கவனிக்கும் தினமாகும்.
- இரண்டாவது நாள், புத்தாண்டு தொடக்கம், மான்சி பிவிசாகு என்று அழைக்கப்படுகிறது, மேலும் இது முன்னோர்களுக்கும் கடவுள்களுக்கும் அர்ப்பணிக்கப்பட்டுள்ளது. அன்றைய தினம் அவர்களுக்கு மரியாதை செலுத்தப்படுகிறது மற்றும் உச்ச தெய்வமான பவ்ராய் பாத்தோவிற்கு கோழி மற்றும் ஜவ் எனப்படும் உள்நாட்டு மதுபானத்துடன் வழிபடப்படுகிறது. இந்த நாளில் நண்பர்கள் மற்றும் உறவினர்களின் வீடுகளுக்கு சென்று கொண்டாடுவார்கள்.
- மூன்றாம் நாள், 'சைமா' எனப்படும் நாய்களுக்கானவை.
- நான்காம் நாள் 'ஓமா' எனப்படும் பன்றிகளுக்கு அர்ப்பணிக்கப்பட்டுள்ளது.
- ஐந்தாம் நாள் 'தாவ்' எனப்படும் கோழிகளுக்கும்
- ஆறாவது நாள் வாத்துகள் மற்றும் பிற பறவைகளுக்கும் அர்ப்பணிக்கப்பட்டுள்ளது.
- ஏழாவது நாள் உறவினர்கள் மற்றும் நண்பர்களை வரவழைத்து நன்றி கூறுவதற்காக இப்படியாக கொண்டாடப்படுகிறது.  
தாங்கள் வசிக்கும் வீடுகளை சுத்தம் செய்தல், கால்நடைகளுக்கு நன்றி கூறும் சடங்குகள்,கடவுளுக்கான பாத்தோ வழிபாடு மற்றும் அவர்களின் மூதாதையர்களுக்கு படையல் புதிய சுத்தமான மற்றும் வண்ணமயமான பாரம்பரிய ஆடைகள் அணிந்துகொள்ளுதல், உறவினர்கள், நண்பர்களை வீடுகளுக்கு அழைத்தல் அல்லது அவர்களின் வீடுகளுக்கு செல்லுதல், பரிசுகளை வழங்குதல் போன்றவை இந்த பழங்குடி திருவிழாவின் சடங்கு முறைகளாகும்.
# பிவிசாகு

## இசை மற்றும் நடனம்

மகிழ்ச்சியாக கொண்டாடுதல் என்பதே இந்த போடோ திருவிழாவின் முக்கியமான அம்சமாகும். அதற்க்கு அவர்களின் நாட்டுப்புற இசை மற்றும் நடனம் வழிசெய்கிறது.*சிபுங்* எனப்படும் குழலிசை கருவிகளும், (புல்லாங்குழல்), *காம்* எனப்படும் மத்தள இசைக்கருவிகளை மட்டுமல்லாது, நான்கு சரங்கள் கொண்ட பிடில் அல்லது *செர்ஜா* கருவிகள் கொண்டு இசையமைத்து *தர்கா* எனப்படும் பிளவுபட்ட மூங்கில் துண்டால் கொட்டுகளை அடித்துக்கொண்டும் பாடல்களைப் பாடிக்கொண்டே இளைஞர்களும் இளைஞிகளும் நடனமாடுவார்கள். *கோங்கோனா* எனப்படும் வீணைகளையும், *ஜோத்தா* எனப்படும் சிலம்பல்களையும் இளம்பெண்கள் இசைப்பார்கள்.
# பிவிசாகு

## மேலும் பார்க்க

- போடோ கலாச்சாரம்
# புத்ராஜெயா நகராட்சி

**புத்ராஜெயா நகராட்சி** அல்லது **புத்ராஜெயா மேம்பாட்டுக் கழகம்** (மலாய்: *Perbadanan Putrajaya* (**PPj**); ஆங்கிலம்: *Putrajaya Corporation* (**PjC**); என்பது மலேசியா, புத்ராஜெயா கூட்டரசு பிரதேசத்தை (*Federal Territory of Putrajaya)* நிர்வகிக்கும் ஓர் உள்ளூராட்சி அமைப்பு (*Local Authority*) ஆகும்.  
இந்த நிறுவனம் மலேசிய கூட்டரசு பிரதேசங்கள் துறையின் (*Ministry of the Federal Territories*) கீழ் உள்ளது. இதன் தலைமையகம் (**PPj**); புத்ராஜெயா வளாகம் 3, பெர்சியாரான் பெர்தானா *(Precinct 3, Persiaran Perdana, Putrajaya*) எனும் இடத்தில் அமைந்துள்ளது.
# புத்ராஜெயா நகராட்சி

## பொது

புத்ராஜெயா நகராட்சி நாடி புத்ரா (*Nadi Putra*) பேருந்து சேவைகளின் நடத்துனராகவும் உள்ளது. இந்தச் சேவை இது புத்ராஜெயா, சைபர்ஜெயா, கோலாலம்பூர் மற்றும் தெற்கு கிள்ளான் பள்ளத்தாக்கு பகுதிகளில் இயங்குகிறது. புத்ராஜெயா இப்போது கட்டணம் வசூலிக்கும் வாகன நிறுத்துமிடமாக உள்ளது. மேலும் சட்டவிரோத வாகன நிறுத்தத்திற்கு நகராட்சி அழைப்பாணையை (*Summons for Illegal Parking*) அனுப்பும்.
# புத்ராஜெயா நகராட்சி

## பொறுப்பு

- பொதுச் சுகாதாரம் (*Public Health Sanitation*)
- கழிவு மேலாண்மை (*Waste Removal Management*)
- தலைநகரத் திட்டமிடல் (*Capital Planning*)
- சுற்றுச்சூழல் பாதுகாப்பு (*Environmental Protection*)
- கட்டடங்கள் கட்டுப்பாடு (*Building Control*)
- சமூகப் பொருளாதார மேம்பாடு (*Social Economic Development*)
- பொது பராமரிப்பு (*General Maintenance*)
- நகர்ப்புற உள்கட்டமைப்பு (*Urban Infrastructure*)
# புத்ராஜெயா நகராட்சி

## நகராட்சி துறைகள்

- **சட்டத்துறை**
- (*Jabatan Undang-Undang*)
- (*Legal Department*)  
- **உள் தணிக்கை துறை**
- (*Jabatan Audit Dalam*)
- (*Inner Auditing Department*)  
- **நிறும சேவைத் துறை**
- (*Jabatan Perkhidmatan Korporat*)
- (*Corporate Services Department*)  
- **மாநகரச் சேவைத் துறை**
- (*Jabatan Perkhidmatan Bandar*)
- (*City Service Department*)  
- **நிதித் துறை**
- (*Jabatan Kewangan*)
- (*Finance Department*)  
- **மாநகரத் திட்டமிடல் துறை**
- (*Jabatan Perancangan Bandar*)
- (*City Planning Department*)  
- **பொறியியல் மற்றும் பராமரிப்பு துறை**
- (*Jabatan Kejuruteraan dan Penyelenggaraan*)
- (*Engineering and Maintenance Department*)  
- **பூங்கா மற்றும் நில அழகுவேலைத் துறை**
- (*Jabatan Lanskap dan Taman*)
- (*Park and Landscaping Department*)
# புத்ராஜெயா நகராட்சி

## நகராட்சி முகவரி

**புத்ராஜெயா நகராட்சி**  
PERBADANAN PUTRAJAYA  
Kompleks Perbadanan Putrajaya,  
24, Persiaran Perdana, Presint 3,  
62675 Putrajaya  
Malaysia  
- தொலைபேசி : 603 8000 8000
- தொலை நகலி : 603 8887 5000
- அழைப்பகம் (புகார்):
- தொலைபேசி : 603 8887 3000
- தொலை நகலி : 603 8887 5050
- மின்னஞ்சல் : PPj Customer (ppjonline@ppj.gov.my)
# நந்தோத்ஸவா

**நந்தோத்ஸவா** என்பது கிருஷ்ணரின் பிறப்பைக் கொண்டாடும் ஜென்மாஷ்டமி பண்டிகைக்கு மறுநாள் கொண்டாடப்படும் விழாவாகும். குழந்தை கிருஷ்ணரைப் பார்க்கவும், அவரது தாயான யசோதாவை வாழ்த்தவும் பிரஜ் கிராம மக்கள், துறவிகள் மற்றும் முனிவர்கள் அனைவரும் நந்தசேனனின் வீட்டிற்குச் சென்று வாழ்த்துக்களைக் கூறி தங்கள் ஆசிகளை வழங்கியதாக நம்பப்படுகிறது.வாழ்த்த வந்த அனைவருக்கும் பல்வேறு ஆபரணங்கள், ஆடைகள், கால்நடைகள் மற்றும் பல மதிப்புமிக்க பொருட்களை பதிலுக்கு பரிசளித்ததாக நம்பப்படுகிறது.  
உத்திரப்பிரதேச மாநிலத்தில், மதுரா மாவட்டத்தில் அமைந்துள்ள விருந்தாவனத்தில் உள்ள கிருஷ்ணரின் பல்வேறு கோவில்களில் இவ்விழா விமரிசையாக கொண்டாடப்படுகிறது.  
பகவான் கிருஷ்ணரின் பிறப்பைக் கொண்டாடும் வகையில் அவரது உருவ சிலைகளுக்கு பஞ்சாமிர்த அபிஷேகமும், மகா ஆரத்தியும் காட்டப்பட்டு சடங்குகள் செய்யப்படுகின்றன. இந்த நாளில் மக்கள் ' கோவிந்தா ' - எனப்படும் குழுக்களை உருவாக்கி, உயரமான கட்டிடங்களில் கயிற்றில் கட்டப்பட்ட சிறு பானைகளை கம்புகளைக் கொண்டு உடைக்கின்றனர்.
# அங்கீரா தர்

**அங்கீரா தர்** (*Angira Dhar*) என்பவர் இந்தி படங்களில் நடித்துவரும் இந்திய நடிகை ஆவார். இவர் *பேங் பாஜா பாராத்* என்ற வலைத் தொடரிலும், *லவ் பெர் ஸ்கொயர் ஃபூட்* திரைப்படத்திலும் நடித்ததன் மூலம் மிகவும் குறிப்பிடத்தக்க நடிகையானார்.
# அங்கீரா தர்

## இளமை

தர் ஒரு காஷ்மீர இந்து குடும்பத்தில் பிறந்து மும்பையில் வளர்ந்தவர் ஆவார்.  
தர் *லவ் பெர் ஸ்கொயர் ஃபுட்* இயக்குநரான ஆனந்த் திவாரியை 30 ஏப்ரல் 2021 அன்று மணந்தார்.
# அங்கீரா தர்

## தொழில்

### தொலைக்காட்சி வாழ்க்கை

தர் சேனல் வியுடன் தொலைக்காட்சி தயாரிப்பாளராகத் தொழிலைத் தொடங்கினார். இவர் உதவி திரைப்பட இயக்குநராக பணியாற்றினார். சேனல் வியில் தர் பணியாற்றிய காலத்தில், யுடிவி பிந்தாஸ் மூலம் 'பெக் பாரோ ஸ்டீல்' நிகழ்ச்சியின் தொகுப்பாளர் வாய்ப்பு இவருக்கு வழங்கப்பட்டது.
# அங்கீரா தர்

## தொழில்

### திரைப்பட வாழ்க்கை

தர் 2013-ல் பாலிவுட்டில் அறிமுகமானார், அருணோதய் சிங் நடித்த *ஏக் புரா ஆத்மி* என்ற படத்தில் நடித்தார்.  
2015ஆம் ஆண்டில், *ஒய்-பிலிம்ஸ்* மூலம் *பேங் பாஜா பாராத்* என்ற வலைத் தொடரில் இவருக்குக் கதாநாயகியாக வாய்ப்பு வழங்கப்பட்டது. இதில் இவர் ஒரு துணிச்சலான, கொடூரமான, இளம் சுதந்திரமான பெண்ணின் பாத்திரத்தை ஏற்றார். ஷஹானா (தார்) மற்றும் பவன் (அலி ஃபசல்) ஆகிய இருவரையும் திருமணம் செய்து கொள்ள முடிவு செய்யும் காதல் இணையரைச் சுற்றி இக்கதை அமைகிறது. இருப்பினும், பவன் பிராமணர் மற்றும் ஷஹானா பஞ்சாபி என்பதால், இரு குடும்பங்களும் சந்திக்கும் போது குழப்பம் வெளிப்படுகிறது. நிகழ்ச்சியின் இரண்டாவது தொடர் செப்டம்பர் 2016-ல் தொடங்கியது. இது நேர்மறையான விமர்சனங்களைச் சந்தித்தது.  
2018ஆம் ஆண்டில், ரோனி ஸ்க்ரூவாலா தயாரிப்பின் கீழ் ஆனந்த் திவாரி இயக்கிய முதல் திரைப்படத்தில் விக்கி கௌசலுக்கு இணையராக *லவ் பெர் ஸ்கொயர் ஃபுட்* என்ற தலைப்பில் முன்னணி நடிகராக நடித்தார். இணைய தளத்தில் நேரடியாக வெளியிடப்பட்ட முதல் பாலிவுட் திரைப்படம் இதுவாகும். 2019-ல், இவர் *கமாண்டோ 3* படத்தில் இங்கிலாந்து உளவுத்துறை அதிகாரியாக நடித்தார்.  
அஜய் தேவ்கனின் *ரன்வே 34* திரைப்படத்தில் வழக்கறிஞராக நடித்தார்.
# அங்கீரா தர்

## திரைப்படவியல்

| 2013 | *ஏக் புரா ஆத்மி* |  |  |
| --- | --- | --- | --- |
| 2018 | *ஒரு சதுர அடிக்கு காதல்* | கரினா டிசோசா |  |
| 2019 | *கமாண்டோ 3* | மலிகா சூட் |  |
| 2022 | *ஓடுபாதை 34* | ராதிகா ராய் | } |
# அங்கீரா தர்

## திரைப்படவியல்

### வலைத் தொடர்

| 2015 | *பேங் பாஜா பாராத்* | ஷஹானா அரோரா | } |
| --- | --- | --- | --- |
# அங்கீரா தர்

## திரைப்படவியல்

### தொலைக்காட்சி

| 2013 | *பெக் பாரோ ஸ்டீல்* | தொகுப்பாளர் | } |
| --- | --- | --- | --- |
# பலாப்பழ திருவிழா

**பலாப்பழத் திருவிழா** அல்லது **சக்க மஹோத்ஸவம்** என்பது பலாப்பழத்தின் ஆரோக்கிய நன்மைகள் மற்றும் சந்தை வாய்ப்புகள் பற்றிய பொது விழிப்புணர்வை பரப்புவதை நோக்கமாகக் கொண்டு, கேரளாவின் பல்வேறு மாவட்டங்களில் நடைபெறும் திருவிழாவாகும், அதன் அதிக உற்பத்தி மற்றும் அதன் சந்தை வாய்ப்பு காரணமாக பலாப்பழம் 2018 முதல் கேரளாவின் அதிகாரப்பூர்வ மாநில பழமாக அறிவிக்கப்பட்டது.  
மே 2017 இல், பலாப்பழ மேம்பாட்டு கவுன்சில் (NJPC) மற்றும் ஆரன்முலா பாரம்பரிய அறக்கட்டளை ஆகியவை இணைந்து பத்தனம்திட்டாவின் ஆரன்முலாவில் பலாப்பழங்களின் ஊட்டச்சத்து உள்ளடக்கம் மற்றும் உணவுப் பாதுகாப்பில் அதன் பங்கை பிரபலப்படுத்துவதை நோக்கமாகக் கொண்டு, தேசிய பலாப்பழ விழா நடத்தப்பட்டது.  
ஆகஸ்ட் 2017 இல், NJPC மற்றும் விவசாயக் கல்லூரி, வெள்ளையணி திருவனந்தபுரம் கனகக்குன்னுவில் அனந்தபுரி பலாப்பழ விழா என்ற பெயரில் நடத்தப்பட்டது. சக்க தோரணம், சக்க புழுக், இடியன் சக்கா, சக்ககுரு சம்மந்தி, சக்ககுரு ஆச்சார், சக்ககுரு இறால், சக்க வரட்டியம், சக்க பிரியாணி, சக்க அல்வா, சக்க பொரி, சக்க பாயசம், சக்க உன்னியப்பம், சக்கவடை என பலாப்பழங்களைப் பயன்படுத்தி தயாரிக்கப்பட்ட நூறுக்கும் மேற்பட்ட உணவுகள் காட்சிப்படுத்தப்பட்டது.
# அரிச்சித்திரம்

**அரிச்சித்திரம்** (*Etching*) என்பது பாரம்பரியமாக வீரிய அமிலம் அல்லது சாயமூன்றியைப் பயன்படுத்தி உலோகப் பரப்பின் குறிப்பிட்ட பகுதியை அரிக்கவைத்து உலோகத்தில் உருசெதுக்கல் செய்யும் ஒரு செயல்முறையாகும். நவீன காலத்தில் மற்ற மூலப் பொருட்களில் இதை உருவாக்க பிற இரசாயனங்கள் பயன்படுத்தப்படுகின்றது. அச்சுத் தொழிலில் அச்சுத் தயாரிப்பில் வேலைப்பாடுகளுடன் கூடிய, பழைய மாஸ்டர் பிரிண்ட்டுகளுக்கான மிக முக்கியமான நுட்பம் இதுவாகும். இது இன்றும் பரவலாகப் பயன்பாட்டில் உள்ளது. மைக்ரோ ஃபேப்ரிகேஷன் எச்சிங் மற்றும் ஃபோட்டோகெமிக்கல் மில்லிங் போன்ற பல நவீன மாற்றுருவங்களில், மின்சுற்றுப் பலகைகள் உட்பட நவீன தொழில்நுட்பத்தில் இது ஒரு முக்கிய நுட்பமாக பயன்படுத்தப்படுகிறது.  
பாரம்பரியமாக அரிச்சித்திரம் உருவாக்கப் பயன்படுத்தபடும் உலோகத் தகட்டில் (பொதுவாக தாமிரம், துத்தநாகம், எஃகு) அமிலத்தால் பாதிக்கபடாத மெழுகு பூசப்பட்டு மெழுகு களம் உருவாக்கப்பட்டிருக்கும். அதன்பின் ஓவியர் தாம் வரைய விரும்பும் சித்திரத்தை அந்தக் களத்தின்மீது ஒரு உறுதியான ஊசியினால் வரைவார். இதனால் வரையப்பட்ட இடங்களில் மட்டும் மெழுகுகளம் கீறப்பட்டு உலோகப் பரப்பு வெளியே தெரியும். இதன் பிறகு தகடு அமிலத்தில் கழுவப்படுகிறது அல்லது நனைக்கப்படுகிறது. இது *சாயமூன்றி* அல்லது *எச்சண்ட்* என அழைக்கப்படுகிறது. இதனால் ஊசியால் கீரப்பட்ட பகுதியில் உள்ள உலோகம் மட்டும் அமிலத்தால் "அரிக்கபடுகிறது" ( ஒடுக்க ஏற்ற வேதிவினைக்கு உட்படுகிறது) அமிலத்தில் மூழ்கி இருக்கும் நேரம், அமிலத்தின் வீரியம் ஆகியவற்றைப் பொறுத்து உலோகத் தகட்டின் மெழுகு களத்தில் உள்ள கீரலில் ஆழமாக அரிக்கபடுகிறது (மெழுகுக் களத்தில் செதுக்கியது போல்). தகட்டில் வரைந்த ஓவியம் தேவையான அளவு அரிக்கபட்டுள்ளது உறுதி செய்யபட்டபிறகு, தகட்டில் உள்ள மெழுகுப் பூச்சு அகற்றபடுகிறது. பின்னர் தகட்டின்மீது அரிக்காதவியல்புடைய மையைத் தடவி மேற்பரப்பைச் சுத்தமாக துடைத்து, அரித்த பள்ளங்களில் மட்டும் மை நிரம்பி நிற்குமாறு விடப்படுகிறது.  
தகடு பின்னர் உயர் அழுத்தம் மிக்க அச்சு இயந்திரத்தில் பொருத்தபட்டு அச்சிடவேண்டிய தாளின் மீது அழுத்தபடுகிறது (பெரும்பாலும் தாளை மென்மையாக்க ஈரமாக்கபடுகிறது). இந்தத் தகட்டில் பொறிக்கப்பட்ட கோடுகளிலில் படிந்துள்ள மை தாளில் பதிந்து அச்சாகிறது. இதுபோன்று பல முறை மீண்டும் மீண்டும் அச்சிடலாம்; பொதுவாக இதில் பல நூறு பிரதிகளை தகடு விரிசல் விழும்வரை அச்சிடலாம். இந்த தட்டுகளில் உள்ள வேலைப்பாடுள் மீது மீண்டும் மெழுகு பூசி, ஊசியில் கீறி அமிலத்தில் இடுதல் மூலமாக அச்சில் கூடுதலான வேலைப்பாடுகளை சேர்க்கலாம் அல்லது திருத்தலாம்.
# கார்கி கல்லூரி

**கார்கி கல்லூரி** (*Gargi College*) என்பது தில்லி பல்கலைக்கழகத்துடன் இணைவு பெற்ற சிறந்த கல்லூரிகளில் ஒன்றாகும். இந்த மகளிர் கல்லூரி 1967ஆம் ஆண்டு நிறுவப்பட்டது. இக்கல்லூரியில் கலை, மானுடவியல், வணிகம், அறிவியல் பிரிவுகளில் பெண்களுக்குக் கல்வி வழங்குகிறது. கார்கி கல்லூரிக்கு இந்திய அரசின் உயிரித்தொழில்நுட்பவியல் துறை நட்சத்திரக் கல்லூரி தகுதியினை வழங்கியுள்ளது.
# கார்கி கல்லூரி

## வரலாறு

கார்கி கல்லூரி 1967ஆம் ஆண்டு நிறுவப்பட்டது.  
வேத காலத்தின் பிருஹதாரண்யக உபநிடதத்தில் உள்ள கார்கி வசக்னவி என்ற அறிவொளி பெற்ற பெண்ணின் நினைவாக இக்கல்லூரிக்கு கார்கி கல்லூரி பெயரிடப்பட்டது.  
2004-2005ஆம் ஆண்டில் பல்கலைக்கழக மானியக் குழுவினால், தில்லியில் உள்ள இரண்டு கல்லூரிகளில் ஒன்றான கார்கி கல்லூரி, சிறந்ததற்கான சாத்தியக்கூறு மானியத்துடன் கல்லூரிக்கு வழங்கப்பட்டது. கல்லூரியில் தாவரவியல், வேதியியல், வணிகவியல்,தொடக்கக் கல்வி, நுண்ணுயிரியல், இயற்பியல், உளவியல், விலங்கியல் மற்றும் மகளிர் மேம்பாட்டு மையம் ஆகிய ஒன்பது துறைகள் உள்ளன
# கார்கி கல்லூரி

## வரலாறு

### தரவரிசைகள்

2022ஆம் ஆண்டில் தேசிய கல்வி நிறுவனங்களுக்கான தரவரிசை கட்டமைப்பின்படி இந்தியாவில் உள்ள கல்லூரிகளில் கல்லூரி 23-வது இடத்தினை இக்கல்லூரி பிடித்தது.  
இந்தியா டுடே கணக்கெடுப்பு, 2016-ன்படி இந்தியாவின் கலைக் கல்லூரிகளில் கார்கி 9வது இடத்தையும், அறிவியல் துறையில் 7வது இடத்தையும் பெற்றுள்ளது.
# கார்கி கல்லூரி

## குறிப்பிடத்தக்க முன்னாள் மாணவர்கள்

- அலங்கிரிதா சஹாய் - *மிஸ் திவா எர்த்* 2014
- ஹூமா குரேசி - நடிகை
- சோனல் சவுகான் - *பெமினா மிஸ் இந்தியா டூரிசம் 2005*, *மிஸ் வேர்ல்ட் டூரிசம்* 2005, வடிவழகர் மற்றும் நடிகை.
- ஊர்வசி ரவுடேலா - *மிஸ் திவா* 2015 மற்றும் நடிகை
- சன்யா மல்கோத்ரா - நடிகை
- சுவேதா பரத்வாஜ்-திரைப்பட நடிகை
# சீமாட்டி இர்வின் கல்லூரி

**சீமாட்டி இர்வின் கல்லூரி** (*Lady Irwin College*) என்பது தில்லி பல்கலைக்கழகத்தின் இணைவு பெற்ற மகளிர் கல்லூரி ஆகும். இக்கல்லூரி 1932ஆம் ஆண்டில் நிறுவப்பட்டது. சீமாட்டி இர்வின் கல்லூரி, இந்தியாவின் புது தில்லியில் அமைந்துள்ள ஒரு மகளிர் கல்லூரியாகும். மேலும் இக்கல்லூரியில் உணவு தொழில்நுட்பத்தில் பட்டதாரி படிப்புகள் மற்றும் மனை அறிவியலில் பட்டதாரி மற்றும் முதுகலை படிப்புகளை வழங்குகிறது.
# சீமாட்டி இர்வின் கல்லூரி

## வரலாறு

1928ல் அகில இந்திய மகளிர் மாநாடு கல்லூரிக்கு நிதி திரட்டத் தொடங்கியது. இக்கல்லூரி ஒரு புகழ்பெற்ற வம்சாவளியைக் கொண்டுள்ளது. இந்தியத் தலைமை ஆளுநராக இருந்த பிரபு இர்வின் மனைவி மற்றும் பரோடா மற்றும் போபால் மகாராணிகள், சரோஜினி நாயுடு, ராஜ்குமாரி அம்ரித் கவுர், அன்னி பெசன்ட், கமலா தேவி சட்டோபாத்யாய், மார்கரெட் உறவினர்கள் மற்றும் மார்கரெட் உறவினர்கள், சர் கங்கா ராம் கௌலா ஆகியோரின் ஆதரவின் கீழ் இக்கல்லூரி நிறுவப்பட்டது.  
கல்லூரி வளாகத்தின் கட்டிடங்கள் பாரம்பரிய இடங்களாக வகைப்படுத்தப்பட்டுப் பாதுகாக்கப்பட்டுள்ளன.  
கல்லூரி 1938-ல் சிக்கந்திரா சாலையில் உள்ள இதன் தற்போதைய வளாகத்திற்கு மாற்றப்பட்டது. 1950 வரை, இது அகில இந்திய மகளிர் கல்வி நிதி சங்கத்தால் நிர்வகிக்கப்பட்டது. பின்னர் இது தில்லி பல்கலைக்கழகத்துடன் இணைக்கப்பட்டது.
# சீமாட்டி இர்வின் கல்லூரி

## படிப்புகள்

- இளமறிவியல். மனையியல் - 3 ஆண்டு பட்டப்படிப்பு
- சுனியா எஸ். லூதர், கொலம்பியா பல்கலைக்கழக ஆசிரியர் கல்லூரியில் பேராசிரியர் எமரிடா
- தங்கம் பிலிப், பத்மசிறீ விருது பெற்றவர்
- சுஷ்மா சேத், நடிகை மற்றும் நிறுவனர் *யாட்ரிக்* தியேட்டர் குழு
- சித்ரங்கதா சிங், நடிகர்
# சீமாட்டி இர்வின் கல்லூரி

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
-
# பக்மூத்

**பாக்மூத்** (**Bakhmut**), உக்ரைன் நாட்டின் கிழக்கில் அமைந்த தோனெத்ஸ்க் மாகாணத்தில் உள்ள பாக்மூத் மாவட்டத்தின் தலைமையிடம் மற்றும் சிறிய நகரம் ஆகும். பாக்மூத்தா ஆற்றின் கரையில் அமைந்த பாக்மூத் நகரம் மாகாணத் தலைநகரமான தோனெத்ஸ்க்கிற்கு வடக்கே 89 கிலோ மீட்டர் தொலைவில் உள்ளது. உக்ரைன் மீதான உருசியாவின் படையெடுப்பின் போது இந்நகரம், மார்ச் 2023ல் உருசியப் படைகளால் பெரிதும் தேசப்படுத்தப்பட்டது. உருசியப் படையெடுப்பிற்கு முன்னர் இந்நகரத்தின் மக்கள் தொகை 71,094 ஆக இருந்தது.
# பக்மூத்

## மக்கள் தொகை பரம்பல்

1 சூன் 2017 அன்று பாக்மூத் நகரத்தின் மக்கள் தொகை 75,900 ஆகும். 2001ம் ஆண்டின் கணக்கெடுப்பின்படி, இந்நகரத்தில் உருசிய மொழிக்கு அடுத்து உக்ரேனிய மொழி அதிகம் பேசப்படுகிறது.
| ருசியர்கள் | 69.4% |  |
| --- | --- | --- |
| உக்ரேனியர்கள் | 27.5% |  |
| பெலேருசியர்கள் | 0.6% |  |
| ஆர்மீனியர்கள் | 0.3% |  |
| ரோமா மக்கள் | 0.2% |  |
| யூதர்கள் | 0.2% | } |  
| உருசிய மொழி | 62% |  |
| --- | --- | --- |
| உக்ரைனிய மொழி | 35% |  |
| ஆர்மீனிய மொழி | 0.19% |  |
| ரோமானி மொழி | 0.15% |  |
| பெலேருசிய மொழி | 0.10% | } |
# சிராகன் விழா

**சிராகன்** **விழா** அல்லது **சாலிமார் விழா** ( ; "விளக்குகளின் திருவிழா") என்பது 16 ஆம் நூற்றாண்டில் லாகூரில் வாழ்ந்த பஞ்சாபி கவிஞரும் சூஃபி துறவியுமான ஷா ஹுசைனின் (1538-1599) நினைவு நாளில் நடத்தப்படும் ஆண்டுவிழா ஆகும். இது பாகிஸ்தானின் லாகூர் புறநகரில் உள்ள சாலிமார் தோட்டத்தை ஒட்டிய பாக்பன்புராவில் உள்ள ஷா ஹுசைனின் சன்னதியில் நடைபெறுகிறது. 1958ல் ஜனாதிபதி அயூப் கான் உத்தரவிடும் வரை, சாலிமார் பூங்காவிலும் இவ்விழா நடந்து வந்தது.  
தொடக்கத்தில் இந்த திருவிழா தான் பஞ்சாபில் பெரியதும் முதன்மையானதுமாக இருந்தது, ஆனால் இப்போது பசந்துக்கு அடுத்தபடியாக வருகிறது.இந்திய துணைக்கண்டத்தின் மிகப்பழமையான விழாவான இதில் சாதாரண விவசாயிகள், முகலாய ஆட்சியாளர்கள், பஞ்சாபி சீக்கியர்கள் மற்றும் பிரித்தானிய ஆட்சியின் போது பிரித்தானிய அதிகாரிகள் கூட இந்த விழாவில் கலந்து கொண்டு நினைவுகூர்ந்துள்ளார். மகாராஜா ரஞ்சித் சிங் (13 நவம்பர் 1780-27 ஜூன் 1839) இந்த 16 ஆம் நூற்றாண்டின் சூஃபி துறவியான ஷா ஹுசைன் மீது அதிக மரியாதை வைத்திருந்தார். 19 ஆம் நூற்றாண்டின் முற்பகுதியில், பஞ்சாபில் சீக்கியர்கள் ஆட்சி செய்த காலத்தில், மகாராஜா ரஞ்சீத் சிங் லாகூர் கோட்டையில் இருந்து இந்த திருவிழா நடக்கும் இடத்திற்கு ஊர்வலம் செல்வார். ஆயிரக்கணக்கான சீக்கியர்கள், முஸ்லிம்கள் மற்றும் இந்துக்களுடன், பேரரசர் தனது அரண்மனையிலிருந்து சன்னதிக்கு வெறுங்காலுடன் ஊர்வலம் செல்வார், என்பதாக வரலாற்றுக் குறிப்புகளில் குறிப்பிடப்பட்டுள்ளது.
# சிராகன் விழா

## மேலும் பார்க்கவும்

- பசந்த் அல்லது பசந்த் காத்தாடி விழா (பஞ்சாப்)
- பிர் மாங்கோ அர்ஸ்
- இந்தியாவின் ராஜஸ்தானில் உள்ள உர்ஸ் (அஜ்மீர்) .
- ஷா ஹுசைன்
# புத்தூர் வேளா (கேரளா)

இந்தியாவின் கேரள மாநிலம், பாலக்காட்டில் உள்ள புத்தூரில், **புத்தூர் திருப்புரைக்கால் பகவதி கோவில்** உள்ளது. இந்த ஆலயம் **கர்ணகி** என்றும் **பத்ரகாளி தேவி** என்றும் அழைக்கப்படும் இந்து பெண் தெய்வத்தை மூலவராகக் கொண்டுள்ளது.இக்கோயிலில் ஆண்டுதோறும் மலையாள மாதமான **மீன** மாசத்தில் (மார்ச் - ஏப்ரல்) நடைபெறும் திருவிழா ***புத்தூர் வேளா*** எனப்படும். நூற்றுக்கணக்கான பக்தர்களை இவ்விழாவிற்கு ஈர்க்கும் அளவு பிரசித்தி பெற்ற இக்கோவிலில் தினமும் மாலை பூசைகள் முடிந்த பிறகு கதன வெடி (பட்டாசு) வெடிக்கப்படுகிறது.  
கிரிகோரியன் நாட்காட்டியின் படி மார்ச்-ஏப்ரல் மாதத்திற்கு ஒத்த மலையாள மாதமான மீனம் மாதத்தில் நடைபெறும் இவ்விழா மூன்று முதல் நான்கு வாரங்கள் வரை நீடிக்கும். உற்சவ விழாவின் தொடக்கத்தைக் குறிக்கும் கொடி மீனத்தின் முதல் வெள்ளிக்கிழமை அன்று ஏற்றப்படுகிறது. அடுத்தடுத்த மாலைகளில் பஜனைகள் மற்றும் கர்நாடக இசைக் கச்சேரிகள் போன்ற ஆன்மீக பக்தி நிகழ்ச்சிகள் நிறைந்திருக்கும். விழாவின் சிறப்பம்சங்களாக கேரள கலைஞர்களின் கதகளி நிகழ்ச்சிகளும், ஓட்டம், துள்ளல் மற்றும் சாக்கியர் கூத்து போன்ற பாரம்பரிய கலைகளும் தினந்தோறும் நடைபெறும்.  
சமீபமாக, இவ்விழாவின் மற்றொரு சிறப்பம்சமாக இசை ஆர்வலர்களையும் இவ்விழாவிற்கு ஈர்க்கும் படி நடததப்படும், புத்தூர் ஸ்ரீ திருப்புரைக்கால் இசை மற்றும் நடன விழா என்ற , இந்திய பாரம்பரிய இசை மற்றும் நடன விழாவாகும்,ஒவ்வொரு வருடமும் இதில் கலந்துகொண்டு ஈடுபடும் கலைஞர்களின் எண்ணிக்கையைப் பொறுத்து ஒரு வாரத்திற்கும் மேலாக நீடிக்கும். கே.ஜே.யேசுதாஸ், ஓமனக்குட்டி, ஹரிபிரசாத் சௌரஸ்யா, ஹரிஹரன், உஸ்தாத் அம்ஜத் அலிகான், அமன் மற்றும் அயன் அலிகான், ஜெயச்சந்திரன், மனோ, கே.எஸ்.சித்ரா, எல். சுப்ரமணியம், கவிதா கிருஷ்ணமூர்த்தி, எம்.ஜி.ஸ்ரீகுமார், விஜய் யேசுதாஸ், ஜெயச்சந்திரன், ஷங்கர் மஹாதே ஜவன்ராஜ் போன்ற பாடகர்கள், பாலமுரளீகிருஷ்ணா, உதித் நாராயணன், சாதனா சர்கம், விஜய் பிரகாஷ், கார்த்திக், நரேஷ் ஐயர், உன்னி மேனன், அனுராதா ஸ்ரீராம், வேணுகோபால், உன்னிகிருஷ்ணன், பங்கஜ் உதாஸ், சித்தாரா, மஞ்சரி, காயத்ரி, மற்றும் நடனக் கலைஞர்களான லட்சுமி கோபாலசாமி, மல்லிகா சாராபாய், பத்மா சுப்ரமணியம், ஷோபா சுப்பிரமணியம், மஞ்சு வாரியர் மற்றும் மஞ்சு வாரியர் ஆகியோர் பல்வேறு வருடங்களில் இங்கு வந்து பாடி, சிறப்பாக விழாவை நடத்திக்கொடுத்துள்ளனர். 2007 ஆம் ஆண்டில், விஜயலட்சுமி என்ற விருது பெற்ற பார்வையற்ற கலைஞர் ருத்ர வீணையில் (சரத்தின் மூலோபாய இடங்களில் மரத் துண்டை அழுத்தி இசைக்கப்படும் ஒற்றைக் கம்பி வாத்தியம்) பாடினார். அவரது திறமையை கண்டு பார்வையாளர்கள் கண்ணீர் விட்டனர்.  
திருவிழாவின், இறுதி 'வேளா' நாளில் அலங்கரிக்கப்பட்ட யானையின் மீது தெய்வத்தின் பெரும் ஊர்வலத்துடன் அனைத்து நிகழ்ச்சிகளும் நிறைவுபெறுகின்றன. தேவியுடன் பத்து அல்லது பதினொரு அலங்கரிக்கப்பட்ட யானைகள் உள்ளன. ஊர்வலத்தின் முன்னால் கேரளாவின் பாரம்பரிய இசைக்குழு - பஞ்சவாத்தியம் மற்றும் பாண்டிமேளம் ஆகியவை இசையமைத்து வழிநடத்திச்செல்லும்..  
உற்சவத்தின் முடிவைக் குறிக்கும் வகையில் வேளாவிற்கு மறுநாள் கோயில் கொடி இறக்கப்படுகிறது.  
சுல்தான்பேட்டையில் இருந்து இத்திருவிழா நடக்கும் புத்தூர் செல்லும் வழியில் (வெறும் ), கணபதி கோயில், ஸ்ரீ கிருஷ்ணர் கோயில் மற்றும் சிவன் கோயில் ஆகியவற்றைக் கொண்ட மற்றொரு ஆன்மீக கிராமமான ராமநாதபுரம் உள்ளது.
# குட்சுல்ஷ்சினா மற்றும் போகுட்டா நாட்டுப்புற கலை தேசிய அருங்காட்சியகம்

**யெஹோஷாபத் கோப்ரின்ஸ்கி நாரியோலஸ் குட்சுல்ஷினா ஆண்டிஸ் போகுட்டியா நாட்டுப்புற கலை அருங்காட்சியகம்** ) உக்ரைனின் கொலோமியாவில் உள்ள ஒரு நாட்டுப்புற கலை தேசிய அருங்காட்சியகமாகும்., இது ஹட்சுல்ஷினா மற்றும் பொகுட்டியா பகுதிகளின் வரலாறு மற்றும் நாட்டுப்புற கலாச்சாரத்தை ஆவணப்படுத்தும் ஐம்பதாயிரத்திற்கும் மேற்பட்ட பொருட்களின் சேகரிப்பை கொண்டுள்ளது.
# குட்சுல்ஷ்சினா மற்றும் போகுட்டா நாட்டுப்புற கலை தேசிய அருங்காட்சியகம்

## வரலாறு

இந்த அருங்காட்சியகம் 1926 இல் நிறுவப்பட்டாலும் 1934 ஆம் ஆண்டின் இறுதியில் தான் பொதுமக்களுக்கு திறக்கப்பட்டது. இது நகர மையத்தில் உள்ள முன்னாள் மக்கள் மாளிகை கட்டிடத்தில் அமைந்துள்ளது. இது **யெஹோஷாபத் கோப்ரின்ஸ்கியின்**(1818-1901) நினைவாக பெயரிடப்பட்டது. 1945 ஆம் ஆண்டில், இது குட்சுல்ஷ்சினா நாட்டுப்புற கலைக்கான மாநில அருங்காட்சியகம் என்று பெயரிடப்பட்டது. தற்போதைய அருங்காட்சியகம் மூன்று முக்கியமான பிரிவுகளைக் கொண்டுள்ளது:  
- ஹட்சுல்ஷினா நாட்டுப்புற கலை மற்றும் வாழ்க்கையின் கோசிவ் அருங்காட்சியகம் ( கோசிவில் அமைந்துள்ளது).
- பைசங்காவின் அருங்காட்சியகம் (கொலோமியாவில் அமைந்துள்ளது). 1987 ம் ஆண்டு இது திறக்கப்பட்டது, இந்த அருங்காட்சியகத்தில் உலகம் முழுவதிலுமிருந்து 12,000 க்கும் மேற்பட்ட ஈஸ்டர் முட்டைகளின் தொகுப்பை சேகரித்து வைத்துள்ளது.
- யாரேம்சே அருங்காட்சியகம் எத்னோகிராபி மற்றும் கார்பாத்தியன்களின் சூழலியல் (2007 இல் இது கொலோமியாவில் உள்ள முக்கிய அருங்காட்சியகத்தில் சேர்ந்தது), இது யாரேம்சேவில் அமைந்துள்ளது. இது நாட்டுப்புற திருவிழாக்கள், கருத்தரங்குகள் மற்றும் மாநாடுகளை ஏற்பாடு செய்வதில் கவனம் செலுத்துகிறது.  
ஹட்சுல் மற்றும் பொக்குட்டியான் கிராமங்களில் இருந்து அலங்கரிக்கப்பட்ட அடுப்பு ஓடுகள், இசைக்கருவிகள், செதுக்கப்பட்ட பழங்கால மரக் கருவிகள், தளபாடங்கள், பண்டைய நாட்டுப்புற உடைகள், தனித்துவமான ஹட்சுல் பூவேலைப்பாடுகள, சுவரில் தொங்கவிடும் தோரணைகள் மற்றும் பாரம்பரிய ஹட்சுல் அச்சுகளின் தொகுப்பு ஆகியவை முக்கிய கண்காட்சியில் காட்சிக்கு வைக்கப்பட்டுள்ளன.  
கொலோமியாவின் வரலாற்றை ஆவணப்படுத்தி பிராந்திய நாட்டுப்புற கலைப்பொருட்களை சேகரிக்கும்படி ஒரு அருங்காட்சியகத்தை உருவாக்க சில முயற்சிகள் செய்யப்பட்டு இருந்தாலும், முதன்முதலில் 1892 இல் ஒரு தனியார் தொல்பொருள் சேகரிப்பாளரும் தொல்பொருள் ஆராய்ச்சியில் ஆர்வமுள்ள எட்மண்ட் ஸ்டார்சென்ஸ்கி (1845-1900)தான் பொகுட்டியா பிராந்தியத்தில் ஒரு தனியார் அருங்காட்சியகத்தை அமைத்தார். ஒரு நூலகம் மற்றும் ஒரு தொல்பொருட்களுக்கான அருங்காட்சியகம் என இரு பிரிவுகளாக அமைக்கப்பட்ட இதில் தொன்மையான கலைப்பொருட்களும், இயற்கையாக கிடைக்கும் பண்டைய பொருட்களும் மட்டுமல்லாது  உக்ரேனிய இனவியல் பொருட்களும் சேகரிக்கப்பட்டு தொகுத்து அவரது வீட்டிலேயே வைத்திருந்தார். சுமார் 1900 ஆம் ஆண்டில் தனது முழு சேகரிப்பையும் அவரது வாரிசான மகனுக்கு கொடுத்தார். பின்னர், 1909 ஆம் ஆண்டில் அதன் ஒரு பகுதி கிராகோவில் உள்ள தேசிய அருங்காட்சியகத்திற்கு வழங்கப்பட்டது.  
1913 ஆம் ஆண்டு ஜூன் மாதம் பொகுட்டியா பிராந்தியத்தின் அருங்காட்சியகம் புத்துயிர் பெற்றது, எட்மண்டின் மனைவியான, ப்ரோனிஸ்லாவா ஸ்டார்சென்ஸ்கா, அவரது கணவர் மற்றும் மகனின் மரணத்திற்குப் பிறகு, சமூகப் பள்ளியின் சங்கத்திற்கு அவரிடமுள்ள மீதி குடும்ப சேகரிப்பையும் தானமாகக் கொடுத்தார், மேலும் அருங்காட்சியகம் பொதுமக்களின் பார்வைக்காக திறக்கப்பட்டது. இந்த மக்களின் அருங்காட்சியகத்தின் தலைவராக அன்டோனி சிடோரோவிச் பொறுப்பேற்று நடத்தியுள்ளார். இங்கே சேகரித்து வைக்கப்பட்டிருந்த சுமார் 755 இனவியல் மற்றும் வரலாற்றுப் பொருள்கள் மற்றும் சில நூறு பழங்கால நாணயங்களின் சேகரிப்புக்கள், முதலாம் உலகப் போரின் நிகழ்வுகளில் (முதலில் 1914 மற்றும் பின்னர் 1917 இல்) அழிக்கப்பட்டது. வரலாற்று அறிக்கைகளின்படி, அவற்றில் எதுவுமே காப்பாற்றப்பட்டதற்கான எந்த ஆதாரமும் காணப்படவில்லை.
# சதனம் வாசுதேவன்

**சதனம் வாசுதேவன்** (*Sadanam Vasudevan*) இந்தியாவின் கேரள மாநிலத்தைச் சேர்ந்த ஒரு தாள கலைஞர் ஆவார். பாரம்பரிய கேரள இசைக் கருவியான செண்டை என்ற தாள இசைக்கருவியில் இவர் தாளம் வாசிக்கிறார். தயம்பகா மற்றும் கதகளி ஆகிய இரண்டு நிகழ்ச்சிகளிலும் வாசுதேவன் நன்கு அறியப்பட்ட கலைஞராக உள்ளார். 2013 ஆம் ஆண்டு கேரள அரசிடமிருந்து பல்லவூர் அப்பு மாரர் விருதைப் பெற்றார். 2019 ஆம் ஆண்டில் கேரள சங்கீத நாடக அகாடமி உறுப்பினர் தகுதியையும் பெற்றார்.  
பிரித்தானிய இந்தியாவின் மலபார் மாவட்டத்தில் இருந்த அங்காடிபுரத்தில் கரீம்நாய்க்கல் மீனாட்சி அம்மாவுக்கும் சேனங்கரா கோபாலன் நாயருக்கும் மகனாக 1945ஆம் ஆண்டு பிறந்தார். சதனம் வாசுதேவன், ஏழாவது வயதில் செண்டை இசைக்கருவியை கற்கத் தொடங்கினார். மத்தளம், இடக்கை, திமிலை இசைப்பதிலும் சதனம் வாசுதேவன் வல்லவராவார் .
# கல்யாணி மதிவாணன்

**கல்யாணி மதிவாணன்** (*Kalyani Mathivanan*) இந்தியாவைச் சேர்ந்த ஒரு கல்வியாளராவார். 2012 ஆம் ஆண்டு ஏப்ரல் மாதம் மதுரை காமராசர் பல்கலைக்கழகத்தின் துணைவேந்தராக முதல் பெண்மணியாக பொறுப்பேற்றார். பசுமை வளாக முன்முயற்சி உருவாக்கம், சூரிய சக்தி உற்பத்தி மற்றும் திறமையான திட மற்றும் கழிவுநீர் கழிவு மேலாண்மை ஆகிய செயல் திட்டங்களை வலியுறுத்தி கல்யாணி மிகவும் பிரபலமானார். வளாகத்தின் அழகு, பூங்கா மறுசீரமைப்பு, கட்டிட பராமரிப்பு, மாணவர் பிரச்சினை தலையீடு மற்றும் பல்வேறு உதவித்தொகைகளை விநியோகித்தல் உள்ளிட்ட பல வளாக மேம்பாட்டு முயற்சிகளையும் இவர் மேற்கொண்டார்.
# சுகிரிபசு

**சுகிரிபசு** (Scribus) என்பது என்பது ஒரு இலவச மற்றும் திற மூல மின்பொருள் ஆகும். இந்த மென்பொருள் மேசைப் பதிப்புகாக பயன்படுத்தப்படுகிறது. இது லினக்சு விண்டோசு மற்றும் மாக் இயங்குதலங்களில் இயங்குகிறது.  
இது வடிவமைப்பு, தட்டச்சு அமைப்பு மற்றும் தொழில்முறை தரமான பட-அமைவு கருவிகளுக்கான கோப்புகளைத் தயாரிப்பதற்காக வடிவமைக்கப்பட்டுள்ளது. இது அனிமேஷன் மற்றும் ஊடாடும் PDF படிவங்களை உருவாக்க முடியும். செய்தித்தாள்கள், சிற்றேடுகள், செய்திமடல்கள், சுவரொட்டிகள் மற்றும் புத்தகங்களை உதாரணமாக இவைகளை உருவாக்க பயன்படுத்தலாம்.  
சுகிரிபசு 1.4 தொடர்கள் தற்போதைய நிலையான பதிப்பு ஆகும், மேலும் 1.5 தொடர்கள், அடுத்த நிலையான வெளியீட்டுத் தொடரான பதிப்பு 1.6க்கான தயாரிப்பில் முன்னேற்றங்கள் கிடைக்கின்றன.  
சுகிரிபசு குனு பொது பொது உரிமத்தின் கீழ் உள்ளது.
# நேகா சிங் இரத்தோர்

**நேகா சிங் இரத்தோர்** (*Neha Singh Rathore*) என்பவர் நாட்டுப்புற பாடகி. பணவீக்கம், ஊழல், ஏழ்மை மற்றும் அரசாங்கத்தின் தோல்விகள் ஆகியவற்றைப் பாடல்கள் மூலம் கேள்விகள் மற்றும் நையாண்டி செய்பவர் ஆவார். இவர் பீகார் மாநிலம் கைமூர் மாவட்டத்தில் வசிப்பவர். நேகா சிங் இரத்தோர் பாடல்களான *பீகார் மே கா பா?*, *யு. பொ. மீ கா பா?* மற்றும் *யு. பி. மீ கா பா?* *இரண்டாம் பாகம்* அதிக கவனத்தினை ஈர்த்தன. இவர் போச்புரி மொழியில் பாடுகிறார்.
# நேகா சிங் இரத்தோர்

## இளமை

நேகா சிங் இரத்தோர் 1997ஆம் ஆண்டு பீகார் மாநிலம் கைமூர் மாவட்டத்தில் ஒரு நடுத்தர குடும்பத்தில் பிறந்தார். நேகாவின் நாட்டுப்புறப் பாடல்களில் ஒன்றான "அலகாபாத் பல்கலைக்கழகத்தில்" பாடலாக்கப்பட்டு மக்களிடம் சென்றபோது சர்ச்சையில் சிக்கினார். இதன் பிறகு "ரோஜ்கர் தேபா கி கர்பா டிராமா" என்ற பாடல் வெளியிடப்பட்டது. இப்பாடல் யூடியூப்பில் பிரபலமானது. மேலும் இந்த பாடல் பீகார் மற்றும் உ.பி.யைச் சேர்ந்த வேலையற்ற இளைஞர்களுக்காக உருவாக்கப்பட்டது.
# நேகா சிங் இரத்தோர்

## சர்ச்சை

நேகா சிங் இரத்தோர் கொரோனா காலத்தில் யோகி அரசை *உ. பி. மீ கா பா* என்று பாடி சர்ச்சையில் சிக்கினார். இதன் மூலம், இவர் கொரோனா கால அமைப்பு, ஹாத்ராஸ் சம்பவம் போன்ற கடுமையான பிரச்சினைகளை எழுப்பினார்.  
நேகா சிங் இரத்தோர் தனது *யு. பி. மெய்ன் கா பா?* கான்பூர் தேஹாத்தில் தீட்சித குடும்ப சம்பவத்தை நையாண்டி செய்து *பாகம் 2*-ல் பாடினார். இதையடுத்து இவரிடம் காவலர் ஆட்சேபனை கடிதத்தினை வழங்கினர்.
# விஜயகுமாரி (கேரளம்)

**விஜயகுமாரி** என்பவர் இந்திய நாடக, தொலைக்காட்சி மற்றும் திரைப்பட நடிகை ஆவார். இவர் கேரள மக்கள் கலைக் கழகம் மற்றும் காளிதாசு கலகேந்திராவில் மேடை நாடக நடிகையாக இருந்தார். சிறந்த மேடை நடிகைக்கான கேரள மாநில விருதை வென்றவர். 1976-ல் கேரள சங்கீத நாடக அகாதமி விருதையும் 2005 இல் கேரள சங்கீத நாடக அகாதமி நிதியுதவியினையும் பெற்றார். தற்போது காளிதாசு கலகேந்திராவின் செயலாளராக உள்ளார்.
# விஜயகுமாரி (கேரளம்)

## இளமை

விஜயகுமாரி பரமு பணிக்கர் மற்றும் பார்கவியம்மா ஆகியோருக்கு மகளாகக் கொல்லத்தில் பிறந்தார். இவரது தந்தை படகு தலைவராகவும், தாயார் கொல்லத்தில் உள்ள முந்திரி தொழிற்சாலையில் முந்திரிக் கொட்டை உடைக்கும் தொழிலாளியாகவும் இருந்தார். விஜயகுமாரி மிகவும் இளமையாக இருந்தபோது இவருடைய தந்தை இறந்துவிட்டார். இவருக்கு ஒரு தங்கை இருக்கிறாள். இவர் தனது ஆரம்பக் கல்வியைக் கொல்லத்தில் உள்ள பாசறைப் பள்ளியில் பயின்றார்.  
விஜயகுமாரி ஓ. மாதவன் என்பவரை மணந்தார். இவர்களுக்கு முகேஷ், சந்தியா ராஜேந்திரன், (இருவரும் நடிகர்கள்) மற்றும் ஜெயசிறீ சியாம்லால் என் மூன்று குழந்தைகள் உள்ளனர். சந்தியாவின் கணவர் இ. ஏ. ராஜேந்திரனும் திரைப்பட நடிகர் ஆவார்.
# மு. ரா. அருணாசலக் கவிராயர்

**முகவூர் இராமசாமி அருணாசலக் கவிராயர்** என்பவர் தமிழகப் புலவரும், பதிப்பாளரும் உரையாசிரியரும் ஆவார். இவர் சேற்றூர் அருகில் உள்ள முகவூரில் பிறந்தவர். 19ஆம் நூற்றாண்டின் இறுதியிலும், 20ஆம் நூற்றாண்டின் முதற் பகுதியிலும் வாழ்ந்தவர். இவர் மு. இராமசாமிக் கவிராயரின் மகன்களில் ஒருவர். மு. ரா. சுப்பிரமணியக் கவிராயரும், மு. ரா. கந்தசாமிக் கவிராயரும் இவர்க்கு உடன் பிறந்தவர்கள். இவர் சிவகாசித் திருப்பதிப் பெருமான் மீது பல சிறு காப்பியங்கள் இயற்றியுள்ளார். பல அந்தாதிகளும், பிள்ளைத் தமிழ்களும், பதிகங்களும் இயற்றியிருக்கிறார். ஆறுமுக நாவலர் வரலாற்றையும் செய்யுளில் எழுதியுள்ளார். திருக்குறளைத் தெளிவான உரைநடையில் எழுதியிருக்கிறார். அதற்கு ஓர் உரையும் இயற்றியிருக்கிறார். பல உரைநடை நூல்களையும் எழுதியுள்ளார்.
# மு. ரா. அருணாசலக் கவிராயர்

## இயற்றிய நூல்கள்

- சிவகாசிப் புராணம்
- குறுக்குத்துறைச் சிலேடைவெண்பா
- சேற்றைத் தவம்பெற்ற நாயகி பிள்ளைத் தமிழ்
- பர்வதவர்தினியம்மை பிள்ளைத்தமிழ்
- ஒற்றைக்கடை விநாயகர் அந்தாதி
- இரட்டை மணிமாலை
- மும்மணிக்கோவை
- குற்றாலப்புராணம்
- வேணுவன புராணம்
- காந்தியம்மை பிள்ளைத்தமிழ்
# சல்ஹூதுவோனுவோ குரூசு

**சல்ஹூதுவோனுவோ குரூசு** (*Salhoutuonuo Kruse*) (பிறப்பு 1967) என்பவர் நாகாலாந்தைச் சேர்ந்த இந்திய அரசியல்வாதி ஆவார். இவர் 2023-ல், இவர் கேகானி ஜாகலுவுடன் இணைந்து நாகாலாந்திலிருந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண்மணி ஆனார்.  
குரூசு மேற்கு அங்கமி சட்டமன்றத் தொகுதியிலிருந்து தேசியவாத ஜனநாயக முற்போக்குக் கட்சியின் வேட்பாளராகத் தேர்ந்தெடுக்கப்பட்டார். இவர் முன்பு அங்கமி பெண்கள் அமைப்பின் தலைவராக பணியாற்றினார்.
# சல்ஹூதுவோனுவோ குரூசு

## இளமை

குரூசு கிருபேமாவைச் சேர்ந்த அங்கமி நாகா குடும்பத்தில் 1967-ல் பிறந்தார். இவர் கோகிமாவில் உள்ள *மினிஸ்டர்ஸ் ஹில் பாப்டிஸ்ட் மேல்நிலைப் பள்ளியில்* பள்ளிப்படிப்பை முடித்தார். பின்னர் கோகிமா கல்லூரியில் பட்டப்படிப்பை முடித்தார்.
# சல்ஹூதுவோனுவோ குரூசு

## தொழில்

2023 நாகாலாந்து சட்டமன்றத் தேர்தலில் மேற்கு அங்கமி சட்டமன்றத் தொகுதியில் தேசியவாத ஜனநாயக முற்போக்குக் கட்சியின் வேட்பாளராக குரூசு போட்டியிட்டார். இவர் தன்னை எதிர்த்துப் போட்டியிட்ட சுயேச்சை வேட்பாளரான கெனிசாகோ நக்ரோவை தோற்கடித்தார். இதன் மூலம் குருசு கேகானி ஜாகலுவுடன் இணைந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண் சட்டமன்ற உறுப்பினர் என்ற பெருமையினைப் பெறுகின்றார்.  
இவரது மறைந்த கணவர் கெவிசெகோ குரூசு முன்பு 2018 நாகாலாந்து சட்டப் பேரவைத் தேர்தலில் இதே தொகுதி மற்றும் கட்சியில் போட்டியிட்டார். ஆனால் நாகா மக்கள் முன்னணி வேட்பாளரான கெனிஜாகோ நக்ரோவிடம் தோல்வியடைந்தார்.
# சல்ஹூதுவோனுவோ குரூசு

## தனிப்பட்ட வாழ்க்கை

சல்ஹூதுவோனுவோ குரூசு, கெவிசேகோ குரூசை மணந்தார். இவர்கள் 2 அக்டோபர் 1986-ல் திருமணம் செய்து கொண்டு இரண்டு பெண் குழந்தைகளைப் பெற்றனர். பின்னர் கெவிசேகோ குருசு கோவிட்-19 பெருந்தொற்றால் 4 சூன் 2021 அன்று 60 வயதில் இறந்தார்.
# விக்கிப்பீடியா:விக்கித்திட்டம் தமிழ்த் திரைப்படம்/படிமப் பதிவேற்றங்கள்

திட்டம்:ஆண்டுகள் வாரியாக ஆங்கில விக்கிப்பீடியாவில் உள்ள படிமங்களைத் தமிழ் விக்கிப்பீடியாவிற்கு பதிவேற்றுதல்.
# விக்கிப்பீடியா:விக்கித்திட்டம் தமிழ்த் திரைப்படம்/படிமப் பதிவேற்றங்கள்

## படிமப் பதிவேற்றப் பதிகைகள்

### 1970கள்

1. 1970 --சா. அருணாசலம் (உரையாடல்) 17:08, 24 ஏப்பிரல் 2024 (UTC)
1. 1971 --சா. அருணாசலம் (உரையாடல்) 18:37, 14 மே 2024 (UTC)
1. 1972 --சா. அருணாசலம் (உரையாடல்) 08:34, 31 சூலை 2024 (UTC)
1. 1973 --சா. அருணாசலம் (பேச்சு) 08:45, 25 ஏப்ரல் 2023 (UTC)
1. 1974 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1975 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1976 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1977 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1978 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1979 --சா. அருணாசலம் (பேச்சு) 08:59, 6 ஏப்ரல் 2023 (UTC)
# விக்கிப்பீடியா:விக்கித்திட்டம் தமிழ்த் திரைப்படம்/படிமப் பதிவேற்றங்கள்

## 1980கள்

1. 1980 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1981 --சா. அருணாசலம் (உரையாடல்) 09:02, 13 சனவரி 2025 (UTC)  
:துவக்கம்
1. 1982
# வீரசந்த் காந்தி

வீரசந்த் காந்தி உரையாற்ற உள்ள தலைப்புகள் குறித்தான சுவரொட்டி, சிகாகோ நகரம்]]  
இடமிருந்து வலம்: வீரசந்த் காந்தி, அனகாரிக தர்மபால, சுவாமி விவேகானந்தர் மற்றும் காஸ்டன் போனட்-மவுரி]]  
**வீரசந்த் ராகவ்ஜி காந்தி** (**Virachand Raghavji Gandhi**) (25 ஆகஸ்டு 1864 – 7 ஆகஸ்டு 1901) வழக்கறிஞரும், சமண சமய அறிஞரும் ஆவார். இவர் 1893ல் அமெரிக்காவின் சிகாகோ நகரத்தில் நடைபெற்ற உலகச் சமயங்களின் பாராளுமன்றத்தில் சமண சமயத்தின் பிரதியாக கலந்து கொண்டு உரையாற்றினார். இவருடன் இந்து சமயத்தின் பிரதிநிதியாக சுவாமி விவேகானந்தர் மற்றும் பௌத்த சமயத்தின் பிரதியாக இலங்கையின் அனகாரிக தர்மபால கலந்து கொண்டனர்.  
வீரசந்த் காந்தி சமணம் மட்டுமின்றி பௌத்தம், வேதாந்தம், கிறித்தவம் மற்றும் மேற்குலக தத்துவங்களை கற்றுத் தேர்ந்தவர்.
காந்தி சமணத்தின் முக்கிய கொள்கையான அகிம்சையை பரப்பினார். இவர் சமணம் மற்றும் பிற சமயங்கள் குறித்தும், சமூகம் மற்றும் பண்பாட்டு வாழ்வியல் குறித்து 555 சொற்பொழிவுகள் ஆற்றியுள்ளார்.
# வீரசந்த் காந்தி

## படைப்புகள்

- ''யேசு கிறிஸ்துவின் அறியப்படாத வாழ்க்கை:பிரான்சு மொழியிலிருந்து ஆங்கிலத்திற்கு மொழிபெயர்ப்பு.
- *புனித ஈசாவின் வாழ்க்கை*
- *சமணர்களின் சமயம் மற்றும் தத்துவம்*
# குயரிஸ்தான் (புத்தகம்)

**குயரிஸ்தான்** என்பதுபரமேஷ் சகானி ழஎழுதிய பால் புதுமையினர் மற்றும் பால் சிறுபான்மையினர் தங்கள் அலுவலகங்களில்,, வேலை செய்யும் இடங்களில் நடத்தப்படும் விதங்களைப் பற்றிய ஒரு புத்தகமாகும். இந்த புத்தகம் 17 ஆகஸ்ட் 2020 இல் வெஸ்ட்லேண்ட் வெளியீடுகள் என்ற புத்தக நிறுவனம் மூலம் வெளியிடப்பட்டது.
# குயரிஸ்தான் (புத்தகம்)

## வரவேற்பு

பரவலாக வரவேற்பைப் பெற்றுள்ள இந்த புத்தகதைப் பற்றி, மணிகண்ட்ரோல் இணையதளம், அதன் விமரிசனத்தில் இவ்வாறு, கூறியுள்ளது; " எவரும் தன்னை ந.ந.ஈ.தி என அடையாளப்படுத்தினாலும் இல்லாவிட்டாலும், வேலை செய்யும் இடங்களில் பிற நபர்கள் தங்களை அடையாளம் காட்டிக்கொண்டால், எந்த வித வேறுபாடும் , பிரிவினையும் இல்லாமல் சக கூட்டாளியாக மதித்தல், வணிக நிறுவனங்கள் இதற்காகவே பன்முகத்தன்மை மற்றும் உள்ளடக்கக் கொள்கைகளை உருவாக்குதல், ந.ந.ஈ.தி சமூக நபர்களின் திறமையைக் கண்டறிதல், ந.ந.ஈ.தி-க்கு நட்பான ஒரு ஆட்சேர்ப்பு செயல்முறையை உருவாக்குதல், பணியிடத்தில் ந.ந.ஈ.தி-க்கு ஏற்ற பணி கலாச்சாரத்தை உருவாக்குதல், மற்றும் வணிக நிறுவனங்களின் பொறுப்புணர்வு, எப்படி இருக்க வேண்டும் போன்ற பல்வேறு அம்சங்களை ஆசிரியர் இப்புத்தகத்தில் உள்ளடக்கியுள்ளார் "  
அவள் மக்கள் என்ற தொலைக்காட்சி விமரிசனத்தில், "வணிக நிறுவனக் கொள்கைகளில் ந.ந.ஈ.தி சமூகத்தைப் பற்றிய மாற்றங்கள் கொண்டு வரப்படாவிட்டால், சட்டத்தின் மூலம் கொடுக்கப்பட்டுள்ள சில உரிமைகள் எப்படி வெறுமையாகவும், பெயரளவு செயல்களாகவும் இருக்கும் என்பதைப் பற்றி புத்தகத்தில் அதன் நடைமுறைகளை சகானி குறிப்பிடுகிறார்."
# விக்கிப்பீடியா:விக்கித்திட்டம் தமிழ்த் திரைப்படம்/பகுப்புகள் ஒழுங்கமைவு

## செய்து முடிக்கப்பட்டவை

1. இந்தியத் தமிழ்**த்** திரைப்படங்கள் என்பதாக பகுப்பின் தலைப்பு நகர்த்தப்பட்டு, தானியங்கி மூலமாக 1711 கட்டுரைகளில் இந்த மாற்றமானது இற்றை செய்யப்பட்டது (19 பெப்ரவரி 2023).
1. [[:
1. கட்டுரையில் [[:
# விக்கிப்பீடியா:விக்கித்திட்டம் தமிழ்த் திரைப்படம்/பகுப்புகள் ஒழுங்கமைவு

## செய்ய வேண்டியவை

1. கட்டுரையில் [[:
# மகுவா

**மகுவா** (**Mahuva**), இந்தியாவின் குஜராத் மாநிலத்தின் பவநகர் மாவட்டத்தில் உள்ள மகுவா வருவாய் வட்டத்தின் தலைமையிடம் மற்றும் நகராட்சி ஆகும். இது சௌராட்டிரா தீபகற்பத்தில் அமைந்த காம்பே வளைகுடாவில் உள்ள கடற்கரை நகரம் ஆகும். மகுவா நகரம் பவநகருக்கு தெற்கே 94.4 கிலோ மீட்டர் தொலைவிலும்; தரங்கா சமணக் கோயிக்கு தெற்கே 71.4 கிலோ மீட்டர் தொலைவில் உள்ளது.
புகழ்பெற்ற சமண சமய அறிஞர் வீரசந்த் காந்தி மகுவா நகரத்தில் பிறந்தவர்.
# மகுவா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 13 வார்டுகளும், 17,607 வீடுகளும் கொண்ட மகுவா நகராட்சியின் மக்கள் தொகை 98,519 ஆகும். அதில் ஆண்கள் 50,588 மற்றும் பெண்கள் 47,931 ஆக உள்ளனர். பாலின விகிதம் 1000 ஆண்களுக்கு 947 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 79.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,439 மற்றும் 129 ஆகவுள்ளனர்.  
இதன் மக்கள் தொகையில் இந்துக்கள் 72.96%, இசுலாமியர் 25.35% சமணர்கள் 1.45%, கிறித்தவர்கள் 0.14%
மற்றும் பிறர் 0.10% ஆகவுள்ளனர்.
# நான் தப்பி ஓடும் நிலம் (புத்தகம்)

***நான் தப்பி ஓடும் நிலம்*** என்பது இந்திய எழுத்தாளர் *பிரஜ்வால் பராஜுலி* எழுதிய ஒரு நாவலாகும். இந்நாவல் 2013 ம் ஆண்டு நவம்பர் 14 ம் தேதி **குவெர்கஸ்** என்ற புத்தக வெளியீட்டாளர்களால் வெளியிடப்பட்டது.
# நான் தப்பி ஓடும் நிலம் (புத்தகம்)

## கதா பாத்திரங்கள்

- சித்ரலேகா நியூபனே, 84 வயதான வீட்டின் மாமனார்
- பிரசாந்தி, வீட்டு உதவியாளர்
- நான்கு பேரக்குழந்தைகளில் ஒருவர் பகவதி
- நான்கு பேரக்குழந்தைகளில் ஒருவர் அகஸ்தியர்
- நான்கு பேரக்குழந்தைகளில் ஒருவர் ருத்வா
- நான்கு பேரக்குழந்தைகளில் ஒருவர் மானசா
# நான் தப்பி ஓடும் நிலம் (புத்தகம்)

## மொழிபெயர்ப்பு

இது பெனாய்ட் டாவர்க்னே என்பவரால் *ஃபியூயர் மற்றும் ரெவெனிர்* என பிரெஞ்சு மொழியிலும் மொழிபெயர்க்கப்பட்டு வெளியிடப்பட்டுள்ளது.
# நான் தப்பி ஓடும் நிலம் (புத்தகம்)

## வரவேற்பு

புத்தகத்தின் பிரெஞ்சு மொழிபெயர்ப்பு பல்வேறு பரிசுகளுக்காக பரிந்துரைக்கப்பட்டுள்ளது. பிரான்சின் முதல் நாவல் பரிசு மற்றும் எமிலி குய்மெட் பரிசு போன்றவைகளுக்காக பரிந்துரைக்கப்பட்டு பட்டியலிடப்பட்டுள்ளன. *ஹிந்துஸ்தான் டைம்ஸின்* மஞ்சுளா நாராயண் தனது மதிப்பாய்வில் "இந்த ஆண்டின் சிறந்த நாவல்களில் ஒன்று" என்று . ஜேன் ஹௌஸ்ஹாம் *தி கார்டியனுக்கான* தனது மதிப்பாய்வில் இதை "குடும்ப வாழ்க்கையில் நிலவும் நாசகாராணிகள் பற்றியது" என்று அழைத்தார்.  
-
# இரா. மோகன்

**இரா. மோகன்** (*Era. Mohan,* பிறப்பு: 3 ஜூலை, 1943 - 10 திசம்பர் 2024) ஓர் இந்திய அரசியல்வாதியும், 7 ஆவது மக்களவையின் உறுப்பினர் ஆவார். இவர் திராவிட முன்னேற்றக் கழகத்தைசார்ந்தவர். தமிழ்நாட்டில் கோயம்புத்தூர் மக்களவைத் தொகுதியிலிருந்து போட்டியிட்டு மக்களவைக்குச் சென்றவர். பின்னர் 1989 ஆம் ஆண்டு நடைபெற்ற தமிழக சட்டமன்றத் தேர்தலில் சிங்காநல்லூர் சட்டமன்றத் தொகுதியில் வெற்றி பெற்று தமிழ்நாடு சட்டமன்றத்துக்குத் தேர்ந்தெடுக்கப்பட்டார். இவர் கவரா நாயுடு சமூகத்தைச் சேர்ந்தவர்.
# இரா. மோகன்

## மறைவு

இவர் டிசம்பர் 10, 2024 அன்று காலமானார்.
# விக்கிப்பீடியா:முதற்பக்கக் கட்டுரைகள்/மார்ச் 5, 2023

<div id="mp-tfa-img">  
</div>
**குலாகு கான்** என்பவர் ஒரு மங்கோலிய மன்னன் ஆவார். இவர் மேற்கு ஆசியாவின் பெரும்பகுதியைக் கைப்பற்றினார். இவரது தந்தை பெயர் டொலுய். இவரது தாயார் கெரயிடு பழங்குடியினத்தைச் சேர்ந்த இளவரசியான சோர்காக்டனி பெகி. இவர் மங்கோலியத் தலைவர் செங்கிஸ் கானின் பேரன் ஆவார். இவருக்கு மோங்கே கான் மற்றும் குப்லாய் கான் என்ற இரு அண்ணன்களும், அரிக் போகே என்ற ஒரு தம்பியும் உண்டு. குலாகுவின் இராணுவம் தென்மேற்குப் பகுதியில் மங்கோலியப் பேரரசைப் பெரிதும் விரிவாக்கம் செய்தது. இவர் பாரசீகத்தில் ஈல்கானரசு எனும் பேரரசைத் தோற்றுவித்தார்.**மேலும்...**
---
<div id="mp-tfa-img">  
</div>
**நினிவே** என்பது பண்டைய அசிரியப் பேரரசுக்குட்பட்ட வடக்கு மெசொப்பொத்தேமியா நகரம் ஆகும். பண்டைய நகரமான நினிவே, தற்போது ஈராக் நாட்டின் வடக்கில் உள்ள நினிவே ஆளுநகரகத்தில், நினிவே சமவெளியில் மோசுல் நகரத்திற்கு வெளியே உள்ளது. நினிவே நகரம் டைகிரிசு ஆற்றின் கிழக்கு கரையில் உள்ளது. நினேவா நகரம், கிமு 911 முதல் கிமு 609 முடிய புது அசிரியப் பேரரசின் தலைநகராக விளங்கியது. நினிவே நகரத்திற்கு 60 கிமீ தொலைவிலும், நிம்ருத்திற்கு தெற்கில் 65 கிமீ தொலைவிலும் பண்டைய அசூர் நகரம் உள்ளது. புது அசிரியப் பேரரசு காலத்தில், உலகின் பெரிய நகரங்களில் ஒன்றாக நினிவே நகரம் விளங்கியது. **மேலும்...**
# அன்பின் சடங்கு (புத்தகம்)

**அன்பின் சடங்கு:தற்பாலின திருமணம் - இந்தியாவிலும் மேற்கு நாடுகளிலும்** என்பது இந்திய எழுத்தாளரும், ஆராய்ச்சியாளரும், சமூக ஆர்வலருமான ரூத் வனிதா 2005 ம் ஆண்டு எழுதிய ஒரு பகுப்பாய்வு ஆராய்ச்சி புத்தகமாகும்.